hy hy en hy hy hy hy hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
1944թ. Օդրին արդեն բալետի պրոֆեսիոնալ պարուհի էր: Նա գաղտնի ելույթներ էր ունենում՝ նացիստների դեմ համընդհանուր պայքարի համար գումար կուտակելու նպատակով: Այդ ծանր ժամանակներում, երբ մարդիկ սովամահ ու ցրտահար էին լինում փողոցներում, Օդրին մասնակցում էր բերագործական գործունեության, կերակւոր էր պատրաստում ու բաժանում մարդկանց: Այդ ընթացքում ներքին բոլոր անհանգստությունները Օդրին հանձնում էր թղթին, ազատ ժամանակի մեծ մասը նա նվիրում էր նկարչությանը:
Պատերազմի ավարտից հետո` 1945թ., Օդրին ու Էլլան տեղափոխվում են Ամստերդամ, որտեղ Հոլիվուդի ապագա աստղը շարունակում է զբաղվել բալետով` զուգահեռ աշխատելով նաև որպես մոդել: 1948թ. Հեփբրնը առաջին անգամ հայտնվում է կինոէկրանին` ինքնաթիռի ուղեկցորդուհու էպիզոդիկ դերով: Շուտով Օդրին տեղեկանում է, որ իր թույլ օրգանզիմի պատճառով (պատերազմի տարիներին շարունակ վատ սննդի արդյունք) բալետի իրական աստղ դառնալու հավանականությունը փոքր է, ինչքան էլ տաղանդը մեծ լինի: Արդյունքում Օդրին որոշում է դերասանուհի դառնալ ու շտապ աշխատանք գտնել, քանի որ մորն օգնելու ու ընտանիքի հոգսը կիսելու կարիք ուներ: Շուտով նա հնարավորություն է ստանում մասնակցել թատերական մի քանի երաժշտական ներկայացումների և էպիզոդիկ դերեր է ստանում մի քանի ֆիլմերում:
Նրա առաջին լուրջ դերը «Գաղտնի մարդիկ» (1952թ.) ֆիլմում մարմնավորած բալետի պարուհու կերպարն էր, որտեղ դերասանուհին հնարավորություն է ստանում ցուցադրել նաև իր պարային հմտությունները: Շուտով Հեփբրնը ստանում է իր առաջին գլխավոր դերը կինոյում. 1953թ. նկարահանված «Հռոմեական արձակուրդները», որտեղ դերասանուհին մարմնավորում է արքայադուստր Աննայի կերպարը, իրական փառք են բերում դերասանուհուն: Պատահական չէ, որ մինչ օրս էլ այս ֆիլմը Հին Հոլիվուդի ամենասիրված գործերից մեկն է: Բազմաթիվ մրցանակների հետ մեկտեղ դերասանուհին այս դերի համար արժանանում է «Օսկարի» արձանիկի «Կնոջ լավագույն դերակատարում» անվանակարգում: Բնականաբար, այս իրադարձությունից հետո Օդրրիի մասնակցությամբ ֆիլմերը մեծ հաջողություն են ունենում և դերասանուհու փառքն ու ճանաչումը գնալով մեծանում է («Սաբրինա», 1954թ., «Պատերազմ և Խաղաղություն», 1956թ., «Զվարճալի դեմք», 1957թ., «Նախաճաշ Տիֆանիի մոտ», 1961թ.): Հեփբրնը նկարահանվում էր ժամանակի ամենահայտնի դերասանների կողքին` Գրեգորի Պեկ, Համֆրի Բոգարտ, Ֆրեդ Ասթեր, էնթոնի Փերքինս, Քերի Գրանտ, Մել Ֆեռեր:
Օդրին, Մելն ու նրանց որդին
Վերջինս հետագայում դառնում է Օդրիի ամուսինը: Նրանց որդին` Շոնը, այժմ գլխավորում է «Օդրի Հեփբրն» հիմնադրամի գործունեությունը: 1968թ. դեկտեմբերին`14 տարվա համատեղ կյանքից հետո, զույգն ամուսնալուծվում է: 1969թ. Օդրին ամուսնանում է իտալացի բժիշկ-հոգեբան Անդրեա Դոտտիի հետ: 39-ամյա դերասանուհին շատ էր ցանկանում ևս մեկ երեխա ունենալ, այդ պատճառով ժամանակավորապես թողնում է աշխատանքն ու կենտրոնանում իր նորաստեղծ ընտանիքի վրա: 1970թ. լույս աշխարհ է գալիս նրանց որդին` Լուկա Դոտիին: Անդրեան լավ հայր ու հոգատար ամուսին էր, սակայն ժամանակ առ ժամանակ սիրային արկածներ էր ունենում: Օդրին իր հերթին սիրային կապի մեջ է մտնում դերասան Բիլ Գազարայի հետ: 1982թ. Հեփբրն ու Դոտտին ամուսնալուծվում են: 1980թ.-ից մինչև կյանքի վերջ Օդրին ապրում է դանիացի դերասան Ռոբերտ Ուոլդերսի հետ: Հետագայում դերասանուհին նշել է, որ Ուոլդերսի հետ ապրած տարիները լավագույնն են եղել նրա կյանքում: Կյանքի վերջին տարիներին Օդրին չափազանց ակտիվ գրաֆիկ էր վարում. ՅՈՒՆԻՍԵՖ-ին աշխատակցելն ու Բարի կամքի դեսպան լինելն արդեն իսկ մեծ ծանրաբեռնվածություն էր նրա համար:
Բազմաթիվ ճանապարհորդությունների արդյունքում դերասանուհին բոլորովին հյուծվել էր, և ակնհայտորեն առողջական խնդիրներ ուներ: 1992թ. Սոմալի և Քենիա ուղևորությունները վերջինը դարձան նրա համար. ճանապարհին դերասանուհին որովայնի հատվածում սուր ցավեր է զգում, բայց աֆրիկացի բժիշկները ոչնչով չէին կարող օգնել Օդրիին: Ենթադրելով, որ խոսքը լուրջ հիվանդության մասին է, Հեփբրնին խորհուրդ են տալիս դադարեցնել ուղևորությունը, բայց վերջինս հրաժարվում է այդ գաղափարից: Նույն թվականի հոկտեմբերին Օդրին ու Ռոբերտը մեկնում են Լոս Անջելես` տեղեկանալով, որ դերասանուհին հաստ աղիքում ուռուցք ունի: 1993թ. հունվարի 20-ին, 63 տարեկան հասակում Հոլիվուդի անմար աստղերից մեկը մահանում է: Նույն օրը Էլիզաբեթ Թեյլորն ասում է. «Աստված պետք է որ շատ գոհ լինի իր կողքին նման հրեշտակ ունենալու կապակցությամբ»:
Posted by Արվեստի Աշխարհը at 10:49
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.